1 स्य्होरीन परमेश्वरला मन्दिररी पूजा लबा मुल म्हिगदेदेन यहूदी गन्बागदे ओच्छे थेरी मुबा यहूदी धर्मगुरुगदेदेन छ्याम जम्मान म्हिगदे सल्लाह लजी। ओच्छे थेनीगदेसे येशूदा खीसी पिलातस भिबा रोमी अञ्चलाधीश मुबा ग्लारी भोर्सी जिम्मा पिन्जी।
2 जमाहेन्से पिलातससे येशूदा "तिग ए यहूदीगदेला ग्ले हिन्ना?" भिसी ङ्योइमा, येशूसे "थे मी ह्राङसेन सुङ्बा मुला" भिसी जोहाब पिन्जी। 3 परमेश्वरला मन्दिररी पूजा लबा मुल म्हिगदेसे येशूदा ल्हानान तामरी दोष लबाला लबान लजी। 4 थेतबासेलमा पिलातससे येशूदा दोःसी, "एला तिगै जोहाब आरे? च्यागो, थेनीगदेसे एला बिरोध लसी एदा ल्हानान दोष लबान मुला" भिसी भिजी। 5 तर येशूसे तिगै जोहाब आपिन्नी। चु म्राङ्सी पिलातस उदेक तजी।
6 मिश्र य्हुल्साग्याम फेसी खबा धिनदा ढन्सी धङ्बा चाडला धुइरी पिलातससे म्हिगदेसे धम्बा झ्याल्खानरी मुबा म्हि गिकदा पुइमुबा। 7 थे धुइरी बारब्बा भिबा आज्यबा गे लबा म्हि गिक झ्याल्खानरी मुबा। थेसे आन्दोलनरी म्हि साइबा मुबा। 8 ओच्छे म्हिला हुल खसी पिलातसदा "निबा दिङरी ह्रङ् चु पाल्सेनोन झ्याल्खानरी मुबा म्हि गिकदा पुइसी पिन्गो" भिसी भिजी। 9 म्हिगदेसे चुह्रङ् भिमाहेन्से पिलातससे "ङाइ चु यहूदीगदेला ग्लेदा ख्लासी पिन्गै भिसी एनीगदेसे म्हन्बा मुला?" भिसी ङ्योइजी। 10 तिग्दा भिसम परमेश्वरला मन्दिररी पूजा लबा मुल म्हिगदेसे डाह लसी येशूदा ङा मुबा ग्लारी भबा हिन्ना भिबा ताम पिलातसदा था मुबा।
11 तर परमेश्वरला मन्दिररी पूजा लबा मुल म्हिगदेसे स्य्हान्दो म्हिगदेदा थीसी, "येशूदा आहिन, बारब्बादा ख्लासी पिन्गो!" भिपुङ्जी। 12 ओच्छे पिलातससे "चु यहूदीगदेला ग्ले भिबा म्हिदा ङाइ तिग लउ?" भिसी ङ्योइमा, 13 "चुदा क्रुसरी टाँगब लसी साइगो!" भिसी यहूदीगदे क्रिङ्बारी छ्याइजी।
14 पिलातससे "तिग्दा? चुसे थेह्रङ्बा आज्यबा गे तिग लबा मुला?" भिसी ङ्योइजी।
तर थेनीगदेसे झन क्रिङ्बान, "चुदा क्रुसरी टाँगब लसी साइगो" भिसी भिजी।
15 पिलातसदा थे म्हिला हुलदा ताङ्ना लबा सेम मुबा। थेतबासेलमा थेसे बारब्बादा पुइजी। तर येशूदा चा कोर्रासे तोसी क्रुसरी टाँगब लसी साइबाला लागिरी रोमी सिपाहीगदेदा जिम्मा पिन्जी।
16 जमाहेन्से सिपाहीगदेसे येशूदा सिपाहीगदेला हाकिम चिबा प्रेटोरियन भिबा दिम न्हङरी भोर्जी। ओच्छे जम्मान सिपाहीगदेदा ङ्योइजी। 17 ओच्छे थेनीगदेसे ग्लेला ह्रङ्बान वाला वाला पिङगै छोनना क्वान क्वान्सी पिन्जी। ओच्छे थेनीगदेसे पुजुला फेटा स्होसी येशूदा थोइसी पिन्जी। 18 जमाहेन्से थेनीगदेसे येशूदा "लास्सो यहूदीगदेला ग्ले, फ्याफुल्ला" भिबान सलाम लजी। 19 ओच्छे थेनीगदेसे येशूदा थो स्वाबान माला कडीसे थोबोरी तोसी फ्या लजी। 20 थेह्रङ् लसी येशूदा खिसी लमाहेन्से थेनीगदेसे थे वाला वाला पिङगै छोनना क्वान स्युसी पिन्जी। ओच्छे येशूदा थेलान क्वान क्वान्सी क्रुसरी टाँगब लसी साइबारी भोर्जी।
29-30 थेग्याम भ्रबा म्हिगदेसे थोबो य्होङ्बान, "लु, परमेश्वरला मन्दिर फुप्सी सोमरेरीन दोःसी स्होला भिबा म्हि दान्दे एसे ह्राङसे ह्राङदान जोगब लउ, ओच्छे क्रुसग्याम मार फाप्गो" भिसी येशूदा खिसी लजी।* भजन २२ः७; १०९ः२५; मर्कू १४ः५८; यूह २ः१९ 31-32 थेह्रङ् लसीन परमेश्वरला मन्दिररी पूजा लबा मुल म्हिगदेदेन यहूदी धर्मगुरुगदेसेएनोन थेनीगदे ह्राङ ह्राङ न्हङरी, "चुसे स्य्हान्दोदा चा जोगब लखम्जी। तर ह्राङसे ह्राङदा चा जोगब लआखम्नी। चु इस्राएलीगदेला ग्ले थार्बा पिन्बा ख्रीष्ट क्रुसग्याम मार फाप्सी खगै, ओच्छे जे य्हाङसे थेदा विश्वास लला!" भिसी ठट्टा लजी। ओच्छे येशूदेन छ्याम क्रुसरी टाँगब लबा म्हिगदेसेनोन येशूदा खिसी लजी।
37 जमाहेन्से घ्रेन काइरी क्रिङ्सी येशूला सा निजी। 38 थेनोन धुइरी परमेश्वरला मन्दिर न्हङरी मुबा पर्दा ह्राङनोन तोरहेन्से मारधोना पख्ले न्ही तसी ढेजी।* प्रस्था २६ः३१-३३ 39 चुह्रङ् लसी येशूला सा निबा म्राङ्सी थेरी क्रुसला ङाच्छापट्टि राप्सी चिबा रोमी कप्तानसे "चु मी साँच्चिन परमेश्वरला झानोन चीम" भिसी भिजी।
42 चु धिन ब्लप्बा न्हबा धिनना ङाच्छाकुनु मुबा। 43 थे धिनकुनु ङ्यसे अरिमाथिया भिबा शहरला योसेफ भिबा म्हि आलोङ्नान पिलातस मुबा ग्लारी निसी येशूला लास ह्रीजी। थे योसेफ यहूदी सभाला मुल सदस्या मुबा। थेएनोन परमेश्वरसे शासन लबा धुइ खला भिसी भ्रान्सी चिबा मुबा।
44 येशू सिजी भिबा ताम थेःसी पिलातस उदेक तजी। ओच्छे थेसे रोमी कप्तानदा ह्राङ मुबा ग्लारी ङ्योइसी येशू साँच्चिन सिबा हिन्ना कि आहिन भिसी ङ्योइबा छार्बा लजी। 45 रोमी कप्तानसे येशू साँच्चिन सिबा हिन्ना भिमाहेन्से पिलातससे येशूला लास योसेफदा भोर्बारी पिन्जी। 46 योसेफसे ज्यबा खाल्ला सुतिला क्वान ग्लुसी भजी। ओच्छे येशूला लास क्रुसग्याम मार तेःसी थे सुतिला क्वानरी रिल्जी। थेग्याम येशूला लासदा भोर्सी युङबाला पहरारी ठ्वाइसी स्होबा धुर्सा न्हङरी भोर्सी थान्जी। जमाहेन्से युङबा ब्लिङ्बान भसी धुर्साला म्रापरी थान्जी। 47 मरियम मग्दलिनीदेन योसेफला आमा मरियमसे येशूला लास थान्बा ग्ला च्यासी चिमुबा।
†15:23 "लठेब तबा मन" ग्रीक बाइबलरी चुदा मूर्र भिसी भ्रिबा मुला।
†15:28 चु पदला ताम ल्हानान ह्रङ्बा ग्रीक बाइबलरी भ्रिबा आरे।
